HTZ pobjednika Super Bowla vodi na 'put kući' u Hrvatsku

Oba trenera koja predvode momčadi na sutrašnjem Super Bowlu imaju hrvatske korijene što je neočekivano i iznimno brzo iskoristila Hrvatska turistička zajednica

<p> <b> Hrvatska turistička zajednica </b> trenera pobjedničke momčadi sutrašnjeg <b> Super Bowla </b> vodi na 'put kući', <b> u Hrvatsku </b> . Iako se na prvi pogled radi o krajnje nejasnom potezu, u pitanju je vrhunski PR koji će sigurno doprinijeti popularizaciji hrvatskog turizma u SAD-u, zaključuje <a href="http://www.forbes.com/sites/alexandrakirkman/2015/01/30/who-cares-whos-going-to-disney-world-the-winning-coach-of-super-bow-2015-is-headed-to-croatia/" rel="" title=""> Forbes </a> . </p><h3> Super Bowl kao 'sraz hrvatskih trenera' </h3><p> Naime, na ovogodišnjem će Super Bowlu snage odmjeriti <b> New England Patriots </b> i <b> Seattle Seahawks </b> koje predvode treneri <b> Bill Belichick </b> i <b> Pete Caroll </b> . Obojica <b> imaju hrvatske korijene </b> , što je otkrio voditelj nedavno održane konferencije za medije, piše Forbes, koji nadolazeću utakmicu opisuje kao ' <b> sraz hrvatskih trenera </b> '. </p><p> I tu u priču ulazi <a href="http://croatia.hr/hr-HR/Naslovna" rel="" title=""> Hrvatska turistička zajednica </a> koja je iskoristila ovu zanimljivu situaciju te će pobjedničkom treneru omogućiti da 'istraži zemlju svojih predaka te iskusi povijest, predivne krajolike, bogatu povijesnu baštinu, arhitekturu te kuhinju'. </p><p> Bill Belichick je na konferenciji otkrio da je već bio u Hrvatskoj, a njegovi su preci u SAD imigrirali 1897. godine. Caroll pak ima hrvatske korijene s majčine strane. Odmah nakon završetka utakmice koja, prema našem vremenu, počinje <b> pola sata nakon ponoći u nedjelju </b> , pobjednički trener može se javiti u ured HTZ-a u New Yorku i rezervirati besplatno putovanje. </p><h3> Novinarka Forbesa impresionirana hrvatskom obalom </h3><p> <a href="http://www.forbes.com/sites/alexandrakirkman/2015/01/30/who-cares-whos-going-to-disney-world-the-winning-coach-of-super-bow-2015-is-headed-to-croatia/" rel="" title=""> Forbes </a> u nastavku Hrvatsku opisuje kao jednu od najpopularnijih turističkih odredišta na svijetu s kristalno čistim morem i sedam spomenika pod zaštitom UNESCO-a. </p><p> - Ako trebate još dokaza da je ovaj dragulj Mediterana globalna žarišna točka, dovoljno je spomenuti da se tamo već godinama snima i <b> Game of Thrones </b> , zaključuje novinarka Forbesa. </p>